O conflicto arabe–israeli (en arabe الصراع العربي الإسرائيلي; hebreuהסכסוך הישראלי-ערבי) fa referencia a las tensions politicas y hostilidatz entre os pueblos arabes y as comunidatz chodigas d'Orient meyo. O mudernos conflicto arabe-israeli prencipió con o renacimiento d'o sionismo y d'o nacionalismo arabe en zaguerías d'o sieglo XIX, y s'intensificó con a creyación d'o muderno Estato d'Israel en 1948. O territorio, reclamato por os chodigos como a patria historica ye tamién reclamato por o movimiento panarabe como perteneixient historicament y actual a os arabes palestins, y en un sentito panislamico, como parti d'os territorios musulmans.